25/02/2015 | Administración LocalMunicipal
Carballo
Execución subsidiaria das tarefas de prevención e defensa contra os incendios forestais (Ord.094/2014)

O axente da Policía Local número 059021 do Concello de Carballo elaborou, en data 10 de setembro de 2014, un informe referente á situación da parcela sita en Bértoa, Carballo, identificada catastralmente como 15019A239000320000ED (superficie de 1760 m 2 ), propiedade de Brahima Adserias Sordo. É competencia das entidades locais a ordenación da execución das obras necesarias para conservar e manter a biomasa vexetal nas condicións precisas que eviten os incendios, en consonancia cos artigos 199.2 e 9.4 da lei 9/2002, de 30 de decembro, de ordenación urbanística e protección do medio rural de Galicia e de xeito máis concreto a ordenación e execución subsidiaria da xestión da biomasa nos termos da Lei 3/2007, do 09 de abril, de prevención e defensa contra incendios forestais (LPDCIF, en próximas chamadas). A LPDCIF, establece no seu artigo 21 que será obrigatorio, nas redes secundarias de faixas de xestión de biomasa, “xestionar a biomasa vexetal nunha franxa de 50 metros perimetral ao solo urbano, de núcleo rural e urbanizable delimitado, así como arredor de edificacións, vivendas illadas e urbanizacións, depósitos de lixo, parques e instalacións industriais, situadas a menos de 400 metros do monte, de acordo cos criterios para a xestión de biomasa estipulados nesta lei e na súa normativa de desenvolvemento. Ademais, nos primeiros 30 metros non poderá haber as especies sinaladas na disposición adicional terceira desta lei. As distancias mediranse dende o límite do solo urbano ou núcleo rural, de ser o caso. As distancias no caso de edificacións, vivendas illadas ou urbanizacións mediranse dende o seu paramento.” O artigo 22 da LPDCIF sinala que a execución da xestión da biomasa se fará “antes do 30 de xuño de cada ano” e que no caso de incumprimento, os entes locais notificarán ás persoas responsables para que no prazo de quince días acometan as tarefas referidas. De non se executar estes traballos, as administracións públicas “poderán proceder á execución subsidiaria dos traballos de xestión da biomasa, repercutíndolles os custos ás persoas responsables”. O artigo 53 bis da LPDCIF indica que “a persoa instrutora do procedemento ou órgano encargado da resolución poderá acordar a imposición de multas coercitivas ou a execución subsidiaria” e que “a execución subsidiaria da reparación ordenada será ordenada a costa do infractor”. A execución subsidiaria da xestión da biomasa non requirirá de ningunha autorización, e as persoas responsables segundo o disposto no artigo 21 ter están obrigadas a facilitar os necesarios accesos. Transcorrido o prazo establecido, non se cumpriu coa xestión da biomasa e a tala das especies arbóreas á que facía referencia a resolución notificada, tal e como establece a Lei 3/2007, polo que esta Alcaldía, RESOLVE: Primeiro.- Proceder á execución subsidiaria da realización dos traballos de prevención e defensa contra os incendios forestais na parcela con referencia catastral 15019A239000320000ED, situada en Bértoa, concello de Carballo, propiedade de Brahima Adserias Sordo, de acordo co artigo 22 da LPDCIF. A execución subsidiaria levarase a cabo o próximo martes, 07 de abril de 2015, por parte do Concello de Carballo. Os custos dos traballos realizados serán por conta das persoas titulares. Segundo.- Notificar esta resolución á parte interesada, mediante anuncio no Boletín Oficial da Provincia, debido á imposibilidade de notificación persoal, así como á Brigada Municipal de Obras, Policía Local e Oficina Técnica Municipal. Carballo, 17 de febreiro de 2015 O alcalde Evencio Ferrero Rodríguez